DA versoek ambassadeur moet onmiddellik herroep word | Maroela Media
Ambassadeur Bruce Koloane (Foto: Dimpho Maja/ANA)
"Ambassadeur Koloane het in sy getuienis onder eed erken dat hy magsmisbruik gepleeg het toe hy nog die hoof van staatsprotokol was, tot voordeel van die Gupta-familie, deur hulle toestemming te gee om hul privaat vliegtuig in 2013 op Waterkloof-lugmagbasis te land," het Darren Bergman, woordvoerder van die DA, Sondag in 'n verklaring gesê.
Kolane se optrede is 'n direkte oortreding van nasionale sekuriteit en 'n oortreding van die Wet op Nasionale Sleutelpunte, aangesien hy toegelaat het dat 'n privaat vliegtuig by 'n nasionale sleutelpunt land. Die DA glo dit is genoeg rede om die ambassadeur te herroep. "Hy het duidelik die wet oortree en hy kan nie langer as ambassadeur aanbly nie," het Bergman gesê.
"Die minister moet ook duidelikheid verskaf oor berigte, dat [die departement] na bewering 'n besluit geneem het om Koloane toe te laat om sy ampstermyn af te handel, met die moontlikheid dat hy ná sy ampstermyn steeds vir die departement sal werk. As dit die amptelike posisie van die departement is, is [pres. Cyril] Ramaphosa se administrasie se beweerde stryd teen staatskaping en korrupsie 'n klug."
Die staat kan nie voortgaan om korrupte beamptes van poste te voorsien as ambassadeurs oorsee wanneer hulle die wet oortree het nie, het hy bygevoeg. "Hulle is in die eerste plek Suid-Afrikaanse burgers en moet aanspreeklik gehou word vir hul optrede."
Die Kaders sal niks oorkom nie
Sê hulle is jammer dan is hulle skotvry !
Daar is 'n duidelike patroon dat staatskapers beskerm word en oortreders vergoed word met belangrike poste.
Gaap, wat is nuut…
Bring sommer daardie Free-dumb-fighter Mandela saam! Wat n skande is hierdie ambassadeurs nie. Maar skynbaar onaantasbaar…